
   ПРОЕКТ

Д О Г О В О Р
	
№........  /....... 20…. г.



Днес,	..................................... 2014 год., в гр. София, между:


МИНИСТЕРСТВО НА ТРУДА И СОЦИАЛНАТА ПОЛИТИКА, с адрес: гр. София, ул. "Триадица" № 2, ЕИК 000695395, представлявано от Ивайло Калфин – заместник министър – председател и министър на труда и социалната политика и Евгени Гогушев – директор на дирекция „Финанси и управление на собствеността“, наричано по-долу, от една страна, наричано по-долу за краткост ИНДИВИДУАЛНИЯ ВЪЗЛОЖИТЕЛ, от една страна,

и 

................................................................, със седалище и адрес на управление: ...............................................................................................и адрес за кореспонденция: ..........................................................................................................................,ЕИК:………………, представлявано от........................................(посочва се качеството на лицето подписващо договора), наричано по-долу за краткост ИЗПЪЛНИТЕЛ, от друга страна, 

и на основание проведена процедура по чл. 93б, ал.3 от Закона за обществените поръчки (ЗОП), във връзка с чл.2 от сключено рамково споразумение № СПОР-445/12.11.2015 г. за възлагане на централизирана обществена поръчка с предмет: „Доставка на тонери за копирни и печатащи устройства ”, обособена позиция № 1 – „Доставка на оригинални тонери за копирни и печатащи устройства с марка Hewlett-Packard (Хюлет Пакард)”, наричано по-нататък „рамковото споразумение” и Решение № ............................ от ...........................г. на ИНДИВИДУАЛНИЯ ВЪЗЛОЖИТЕЛ за определяне на ИЗПЪЛНИТЕЛ, се сключи настоящият договор, като страните се споразумяха за следното:

I. ПРЕДМЕТ НА ДОГОВОРА

Чл. 1. (1) ИНДИВИДУАЛНИЯТ ВЪЗЛОЖИТЕЛ възлага, а ИЗПЪЛНИТЕЛЯТ приема срещу възнаграждение да достави оригинални тонери за копирни и печатащи устройства с марка Hewlett-Packard (Хюлет Пакард) за нуждите на Министерство на труда и социалната политика, съгласно Поканата на Индивидуалния възложител - Приложение № 1 и Офертата на ИЗПЪЛНИТЕЛЯ – Приложение № 2, които стават неразделна част от договора.
(2) Тонерите и другите консумативи за печат съгласно ал. 1 ще бъдат наричани                      по-нататък „артикули” или „стоки”. 

ІI. КАЧЕСТВО НА СТОКИТЕ

Чл. 2. Стоките предмет на доставка съгласно чл. 1, ал. 1 следва да отговарят на договорните условия и на изискванията съгласно документите посочени в чл. 1, ал. 1 към договора. 
Чл. 3. Стоките предмет на доставка съгласно чл. 1, ал. 1 трябва да отговарят на изискванията за качество, съгласно раздел ІI. „Качество на стоките и гаранция. Изисквания към опаковката и маркировката” от рамковото споразумение.
Чл. 4. При поискване от ЦООП и/или ИНДИВИДУАЛНИЯ ВЪЗЛОЖИТЕЛ, ИЗПЪЛНИТЕЛЯТ е длъжен да представи при доставката сертификати за произход и качество на доставените артикули, декларации за съответствие, информационен лист за безопасност, както и документи доказващи, че доставените артикули са оригинални или еквивалентни. 
III. ОПАКОВКА И МАРКИРОВКА

Чл. 5. ИЗПЪЛНИТЕЛЯТ е длъжен да осигури опаковка и маркировка на доставяните стоки съгласно разпоредбите на рамковото споразумение.

ІV. ЦЕНИ, ОБЩА СТОЙНОСТ НА ДОГОВОРА И УСЛОВИЯ НА ПЛАЩАНЕ

Чл. 6. (1) Общата стойност на договора е до ……………….. лв. /…………….../ без ДДС . ИНДИВИДУАЛНИЯТ ВЪЗЛОЖИТЕЛ се задължава да заплати на ИЗПЪЛНИТЕЛЯ цена без ДДС, не по-висока от размера по предходното изречение. ДДС, в случай че се дължи, ще се начислява допълнително върху единичните цени по ал. 2 и ще се заплаща от ИНДИВИДУАЛНИЯ ВЪЗЛОЖИТЕЛ съгласно действащото законодателство в Република България.
(2) Единичните цени за отделните артикули са посочени в офертата на ИЗПЪЛНИТЕЛЯ. Цените не подлежат на промяна за времето на действие на настоящия договор, освен при намаляване на договорените цени в интерес на ИНДИВИДУАЛНИЯ ВЪЗЛОЖИТЕЛ.
Чл. 7. ИНДИВИДУАЛНИЯТ ВЪЗЛОЖИТЕЛ заплаща на ИЗПЪЛНИТЕЛЯ стойността на доставените артикули, определена при условията и по реда на настоящия договор. 
Чл. 8. В случай, че се дължи освобождаване от митница на доставката - предмет на настоящия договор, освобождаването е за сметка на ИЗПЪЛНИТЕЛЯ.
Чл. 9. В цените по чл. 6, ал. 2 са включени всички разходи на ИЗПЪЛНИТЕЛЯ за изпълнението на настоящия договор, включително разходите за опаковка, маркировка, транспортни разходи, такси, мита, застраховки и други до мястото за доставка, посочено в чл. 14.
Чл. 10. Всички цени се оферират от ИЗПЪЛНИТЕЛЯ в лева и се заплащат в лева. 
Чл. 11. ИНДИВИДУАЛНИЯТ ВЪЗЛОЖИТЕЛ си запазва правото да поръчва различни количества от артикулите предмет на доставка, при условие, че общата стойност на договора посочена в чл. 6, ал. 1 не се надвишава.
Чл. 12. (1) ИНДИВИДУАЛНИЯТ ВЪЗЛОЖИТЕЛ заплаща стойността на доставените артикули по банкова сметка на ИЗПЪЛНИТЕЛЯ, както следва: 
БАНКА: ...............................;
BIC: .......................................;
IBAN: ..................................... 
(2) Индивидуалният възложител заплаща стойността на доставените артикули в срок до 30 /тридесет/ календарни дни от подписването по реда на чл. 31 на приемо-предавателен протокола за извършената доставка и след получаване на издадена от Изпълнителя оригинална фактура. Фактурата се одобрява за ИНДИВИДУАЛНИЯ ВЪЗЛОЖИТЕЛ от началник отдел „Обществени поръчки и управление на собствеността”, дирекция „Правно обслужване и обществени поръчки”. Горните документи трябва да се представят от ИЗПЪЛНИТЕЛЯ на ИНДИВИДУАЛНИЯ ВЪЗЛОЖИТЕЛ на адрес: гр. София, ул. „Триадица” № 2, в срок до 5 (пет) работни дни от датата на доставката. 
Чл. 13. Срокът за извършване на плащането по чл. 12, ал. 2 спира да тече, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректно представени документи или наличие на доказателства, че разходът не е правомерен. Периодът за плащане продължава да тече от датата, на която ИНДИВИДУАЛНИЯТ ВЪЗЛОЖИТЕЛ получи правилно формулирана фактура или поисканите разяснения, корекции или допълнителна информация.
V. МЯСТО И СРОКОВЕ НА ДОСТАВКА

Чл. 14. Артикулите, предмет на доставка по този договор се доставят до адрес:               административната сграда на Министерство на труда и социалната политика, гр. София, ул. „Tриадица“№2
Чл. 15. Срокът за доставка на артикулите е: 
· до 3 (три) работни дни от получаване на заявката за обикновена поръчка
· до 24 (двадесет и четири) часа от получаване на заявката за спешна поръчка

VI. СРОК НА ДОГОВОРА

Чл. 16. Настоящият договор влиза в сила от дата на подписването му и е със срок на действие 31.12.2016 г. или до достигане на стойността му, което от двете условия настъпи първо, като срокът за изпълнение на доставките е в периода 01.01.2016 г. – 31.12.2016 г.

VII. ПРАВА И ЗАДЪЛЖЕНИЯ НА ИНДИВИДУАЛНИЯ ВЪЗЛОЖИТЕЛ

Чл. 17. ИНДИВИДУАЛНИЯТ ВЪЗЛОЖИТЕЛ има право:
1. да изисква от ИЗПЪЛНИТЕЛЯ да изпълни възложената доставка в срок, без отклонение от договореното и без недостатъци;
2. да изисква от ИЗПЪЛНИТЕЛЯ замяната на некачествената, непълна или дефектна доставка по реда и в сроковете, определени в този договор;
3. да изисква от ИЗПЪЛНИТЕЛЯ представянето на всички изискуеми документи съгласно договора;
4. да оказва текущ контрол при изпълнението на договора включващ проверки относно качеството на доставяните стоки, стадия на изпълнение на доставките и други, без да пречи на оперативната дейност на ИЗПЪЛНИТЕЛЯ.
 Чл. 18. При констатирано несъответствие на заявените с доставените артикули от   настоящия договор ИНДИВИДУАЛНИЯТ ВЪЗЛОЖИТЕЛ има право да откаже извършване на заплащането на част или на всички артикули, докато ИЗПЪЛНИТЕЛЯТ не изпълни своето задължение да достави заместващите артикули в срок до 2 (два) работни дни след направената рекламация;
 Чл. 19. ИНДИВИДУАЛНИЯТ ВЪЗЛОЖИТЕЛ е длъжен: 
1. да заплаща на ИЗПЪЛНИТЕЛЯ стойността на доставените му от ИЗПЪЛНИТЕЛЯ артикули по реда и при условията на настоящия договор;
2. да приеме доставените му от ИЗПЪЛНИТЕЛЯ артикули по реда и при условията на настоящия договор. Задължението на ИНДИВИДУАЛНИЯ ВЪЗЛОЖИТЕЛ да приеме стоките се състои в извършване на всички разумно възможни действия с оглед да се даде възможност на ИЗПЪЛНИТЕЛЯ да достави стоките;
3. да не възпрепятства ИЗПЪЛНИТЕЛЯ във връзка с изпълнението на договора;
4. да уведомява писмено ИЗПЪЛНИТЕЛЯ в предвидените в този договор случаи.
Чл. 20. Индивидуалният възложител отговаря за действията на оправомощените от него лица.
VІII. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 21. ИЗПЪЛНИТЕЛЯТ има право: 
1. да получи стойността на доставените до ИНДИВИДУАЛНИЯ ВЪЗЛОЖИТЕЛ артикули по реда и при условията на настоящия договор;
2. да изисква от ИНДИВИДУАЛНИЯ ВЪЗЛОЖИТЕЛ информация и съдействие, необходими му за качественото извършване на доставките по чл. 1;
3. да получава информация от ИНДИВИДУАЛНИЯ ВЪЗЛОЖИТЕЛ за условията на доставката в предвидените в този договор случаи.
Чл. 22. ИЗПЪЛНИТЕЛЯТ се задължава: 
1. да достави стока, която да съответства по количество, качество, описание, опаковка и маркировка на посоченото в настоящия договор и на приложените към договора покана на ИНДИВИДУАЛНИЯ ВЪЗЛОЖИТЕЛ за представяне на оферта и оферта на ИЗПЪЛНИТЕЛЯ в отговор на тази покана, включително и на разясненията към тези документи;
2. да достави стока, която да съответства на изискванията на техническата спецификация по процедурата за сключване на рамковото споразумение. 
3. да осъществи доставката на мястото по чл. 14 като достави стоките до съответните помещения посочени от ИНДИВИДУАЛНИЯ ВЪЗЛОЖИТЕЛ;
4. да организира транспортирането и разтоварването на доставката до мястото и помещенията по т. 3 за своя сметка;
5. да достави стока, свободна от право или претенция на трето лице, независимо дали правото съществува или само се претендира;
6. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 34;
7. да предостави необходимата техническа документация към артикулите, когато такава се предоставя от производителя;
8. да предостави достъп до документите, свързани с изпълнението на настоящия договор, на упълномощените представители на ИНДИВИДУАЛНИЯ ВЪЗЛОЖИТЕЛ, с цел осъществяване на контрол по изпълнението на дейностите по договора;
9. да не разкрива по никакъв начин пред трети лица информация, станала му известна при изпълнение на задълженията му по настоящия договор;
10. да не използва информация, станала му известна при изпълнение на задълженията му по настоящия договор с цел да облагодетелства себе си или трети лица;
11. при изпълнение на задълженията си по този договор да спазва изискванията на действащите в Република България нормативни актове за безопасност и качество на предлаганите артикули, както и съответните нормативни актове, отнасящи се до предмета на настоящия договор.
Чл. 23. ИЗПЪЛНИТЕЛЯТ носи отговорност за точното и законосъобразното изпълнение на извършваните от него доставки и услуги по този договор.

IX. УВЕДОМЛЕНИЯ МЕЖДУ СТРАНИТЕ. ИЗПРАЩАНЕ НА ЗАЯВКИ

Чл. 24. Уведомленията между страните се извършват в писмена форма - чрез писмо, факс или по електронен път на български език. Съобщения по електронен път не се използуват като официални документи, освен ако не са подписани с електронен подпис при условията и по реда на Закона за електронния документ и електронния подпис. Всяка писмена комуникация, отнасяща се до този договор между ЦЕНТРАЛНИЯ ОРГАН ЗА ОБЩЕСТВЕНИ ПОРЪЧКИ и/или ИНДИВИДУАЛНИЯ ВЪЗЛОЖИТЕЛ и ИЗПЪЛНИТЕЛЯ, трябва да посочва заглавието и идентификационния номер на договора и да бъде изпращана до лицата за контакти, посочени в чл. 27.
Чл. 25. При промяна на посочените данни в чл. 27, съответната страна е длъжна да уведоми останалите страни в писмен вид в седемдневен срок от настъпване на промяната.
Чл. 26. Уведомлението влиза в сила при получаването му или на посочената дата за влизане в сила, в зависимост от това коя от двете дати е по-късна. За валидно направено се смята изпратеното съобщение с получено потвърждение за неговото изпращане.
Чл. 27. Упълномощените лица за изпълнение на дейностите по този договор са както следва:
1. За ИНДИВИДУАЛНИЯ ВЪЗЛОЖИТЕЛ: 
име:	 
длъжност: 
телефон:; мобилен телефон: 
факс:	
e-mail:	
адрес:	гр. София, ул. „Триадица” № 2

2. За ИЗПЪЛНИТЕЛЯ:
           име:	 
           длъжност:	
           телефон:	
           факс:	
           e-mail:
           адрес:	
X. ГАРАНЦИЯ ЗА ИЗПЪЛНЕНИЕ НА ДОГОВОРА

Чл. 28. (1) При подписване на договора ИЗПЪЛНИТЕЛЯТ предоставя гаранция за изпълнение на своите задълженията по него, възлизаща на 5 % /пет процента/ от стойност на договора без ДДС. 
(2) Гаранцията се представя под формата на парична сума, внесена по сметка на ИНДИВИДУАЛНИЯ ВЪЗЛОЖИТЕЛ, или под формата на банкова гаранция, съгласно документацията за участие. Банковата сметка на Министерство на труда и социалната политика, по която се внася гаранцията за изпълнение е както следва: IBAN: BG83BNBG96613300134102; BIC: BNBGBGSD към БНБ – Централно управление, като в основанието за превода се изписва предмета на поръчката.
(3) При представяне на банкова гаранция, същата трябва да има срок на валидност най-малко 30 дни след изтичане на гаранционния срок съгласно чл. 34.
(4) При точно и пълно изпълнение на договора гаранцията за изпълнение се освобождава /възстановява/ в пълен размер в рамките на 30 (тридесет) календарни дни след изтичане на гаранционния срок по чл. 34, на артикулите от последната доставка или след прекратяване на действието на договора поради изчерпване на средствата по чл. 6, ал. 1, след уреждането на всички финансови претенции между страните. В случай на некачествено, непълно или лошо изпълнение, ИНДИВИДУАЛНИЯТ ВЪЗЛОЖИТЕЛ може да усвои гаранцията до максималния й размер.
(5) ИНДИВИДУАЛНИЯТ ВЪЗЛОЖИТЕЛ може да усвои гаранцията до максималния й размер и в случаите на неспазване на условията на рамковото споразумение или при виновно неизпълнение или прекратяване на договора по чл. 40, т. 1 и 2.
(6) Гаранцията за изпълнение не се освобождава от ИНДИВИДУАЛНИЯ ВЪЗЛОЖИТЕЛ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред компетентния български съд.
Чл. 29. В случай на представена банкова гаранция ИНДИВИДУАЛНИЯТ ВЪЗЛОЖИТЕЛ освобождава гаранцията, без да дължи лихви за периода, през който средствата законно са престояли при него както и при прекратяване на договора след уреждане на всички финансови претенции между страните.
Чл. 30. Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие, са за сметка на ИЗПЪЛНИТЕЛЯ.

ХI. ПРЕДАВАНЕ И ПРИЕМАНЕ НА СТОКИТЕ

Чл. 31. Одобрението на извършеното предаване и приемане на стоките на мястото съгласно чл. 14 се извършва с приемо-предавателен протокол, подписан от лицата по                   чл. 27. Протоколът трябва да посочва вида на доставените консумативи и тяхното количеството.
Чл. 32. Приемо-предавателният протокол се подписва от страните в деня на доставката.
Чл. 33. Доставките се извършват в работно за ИНДИВИДУАЛНИЯ ВЪЗЛОЖИТЕЛ време след предварително уговорен за това час между лицата по чл. 27.

XII. ГАРАНЦИОННИ СРОКОВЕ, ГАРАНЦИОННО ОБСЛУЖВАНЕ, РЕКЛАМАЦИИ

Чл. 34. Гаранционните срокове на артикулите включени в предмета на настоящия договор е ........................ месеца. 
Чл. 35. Гаранционните срокове започват да текат от датата на подписването на приемо-предавателния протокол съгласно чл. 31-32.
 Чл. 36. В случай, че се установят скрити недостатъци, за които ИЗПЪЛНИТЕЛЯТ е бил   уведомен, същият е длъжен да ги отстрани или замени стоките/консумативите с нови със същите или по-добри характеристики, ако недостатъкът ги прави негодни за използване по предназначение в срок до 24 часа от уведомлението. 
Чл. 37. Всички разходи, свързани с подмяната, транспорта и други на некачествени или дефектни стоки през времето на гаранционния срок са за сметка на ИЗПЪЛНИТЕЛЯ.

XIII. НЕПРЕОДОЛИМА СИЛА

Чл. 38. Обемът на отговорността, правата и задълженията на страните при непреодолима сила и непредвидени обстоятелства се определя от правилата на българското законодателство.

ХIV. ПРЕКРАТЯВАНЕ НА ДОГОВОРА

Чл. 39. Настоящият договор се прекратява:
1. по взаимно съгласие между ИНДИВИДУАЛНИЯ ВЪЗЛОЖИТЕЛ и ИЗПЪЛНИТЕЛЯ, изразено в писмен вид.
2. с окончателното му изпълнение след изтичане на срока по чл. 16 или с изчерпване на средствата по чл. 6, ал. 1.
3. с прекратяване на рамковото споразумение, въз основа на което този договор е сключен.
4. когато изпълнението му стане невъзможно поради причина, за която никоя от страните не носи отговорност.
Чл. 40. ИНДИВИДУАЛНИЯТ ВЪЗЛОЖИТЕЛ може да прекрати договора при следните условия:
1. едностранно, с 14-дневно писмено предизвестие при виновно неизпълнение или системно лошо изпълнение на задълженията по договора от ИЗПЪЛНИТЕЛЯ. В този случай ИНДИВИДУАЛНИЯТ ВЪЗЛОЖИТЕЛ може да усвои гаранцията за изпълнение до максималния й размер;
2. едностранно, с 14-дневно писмено предизвестие, ако са налице отклонения или недостатъци, установени при приемане на заявените артикули и при отказ от страна на ИЗПЪЛНИТЕЛЯ да отстрани дефектите или да замени артикулите с качествени, съответстващи на първоначално договорените. В този случай ИНДИВИДУАЛНИЯТ ВЪЗЛОЖИТЕЛ може да усвои гаранцията за изпълнение до максималния й размер;
3. едностранно, без предизвестие, в случай, че ИЗПЪЛНИТЕЛЯТ по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението;
4. при констатирани нередности или конфликт на интереси - с изпращане на едностранно писмено предизвестие от ИНДИВИДУАЛНИЯ ВЪЗЛОЖИТЕЛ до ИЗПЪЛНИТЕЛЯ, без обезщетение за ИЗПЪЛНИТЕЛЯ и без неустойки;
5. когато са настъпили съществени промени във финансирането на обществената поръчка, предмет на договора, извън правомощията на ИНДИВИДУАЛНИЯ ВЪЗЛОЖИТЕЛ, които той не е могъл да предвиди и предотврати или да предизвика - с писмено уведомление, веднага след настъпване на обстоятелствата;
6. при недостиг на бюджетни средства по бюджета на ИНДИВИДУАЛНИЯ ВЪЗЛОЖИТЕЛ като цяло, с едномесечно писмено предизвестие; 
7. ако в резултат на обстоятелства, възникнали след сключването му, не е в състояние да изпълнява своите задължения;
8. едностранно, с 30-дневно писмено предизвестие отправено до ИЗПЪЛНИТЕЛЯ. 
Чл. 41. ИЗПЪЛНИТЕЛЯТ може да прекрати договора: 
1. едностранно с едномесечно писмено предизвестие, отправено до ИНДИВИДУАЛНИЯ ВЪЗЛОЖИТЕЛ, при системна забава на изпълнението (три или повече пъти) на задължението по чл. 12, ал. 2 с повече от двадесет работни дни.
2. когато ИНДИВИДУАЛНИЯТ ВЪЗЛОЖИТЕЛ виновно или системно не изпълнява задълженията си по договора.
Чл. 42. При неизпълнение на договора поради непреодолима сила за срок, надвишаващ 30 дни, всяка от страните има право частично или цялостно да прекрати същия, като в този случай никоя от страните няма да има право да търси обезщетение от другата за причинени щети.

ХV. НЕУСТОЙКИ И ОБЕЗЩЕТЕНИЯ

Чл. 43. Ако ИЗПЪЛНИТЕЛЯТ не изпълни възложената доставка или част от нея, или изискванията за нея съгласно договора в установения по договора срок, същият дължи на ИНДИВИДУАЛНИЯ ВЪЗЛОЖИТЕЛ неустойка в размер на 0.5 на сто от стойността на дължимата доставка без ДДС за всеки просрочен ден до деня на изпълнението включително, но не повече от 10 (десет) на сто от стойността на договора без ДДС.
Чл. 44. При забава в плащането ИНДИВИДУАЛНИЯТ ВЪЗЛОЖИТЕЛ дължи неустойка в размер на 0.02 на сто от дължимата сума за всеки ден закъснение, но не повече от 3 (три) на сто от стойността на договора без ДДС.
Чл. 45. За неизпълнението на други задължения по договора, различни от тези по чл. 43 и чл. 44, неизправната страна дължи на изправната неустойка в размер до 10% (десет на сто) от стойността на договора без ДДС. Страната, която е понесла вреди от неизпълнението може да търси обезщетение и за по-големи вреди. 
Чл. 46. При прекратяване на договора по чл. 39 и чл. 42 страните не си дължат неустойки.
Чл. 47. При прекратяване на договора по чл. 40, т. 5, 6, 7 и 8 ИНДИВИДУАЛНИЯТ ВЪЗЛОЖИТЕЛ не дължи неустойки, лихви и пропуснати ползи на ИЗПЪЛНИТЕЛЯ.
Чл. 48. При прекратяване на договора по чл. 40, т. 5, 6, 7 и 8 ИНДИВИДУАЛНИЯТ ВЪЗЛОЖИТЕЛ дължи на ИЗПЪЛНИТЕЛЯ извършената и не разплатена доставка, доказана с фактура и приемо-предавателен протокол.
Чл. 49. ИНДИВИДУАЛНИЯТ ВЪЗЛОЖИТЕЛ има право да прихване дължимите обезщетения и неустойки от сумите дължими на ИЗПЪЛНИТЕЛЯ за доставените артикули (съгласно отразеното във фактурата и протокола / документът за предаване-приемане на стоките по чл. 12, ал. 2) или от гаранцията за изпълнение.

XVI. ДРУГИ УСЛОВИЯ

Чл. 50. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.
Чл. 51. Настоящият договор може да бъде променян само при условията и по реда на ЗОП. Изменения и допълнения по договора ще се извършват в писмена форма.
Чл. 52. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, по взаимно съгласие и с допълнителни споразумения, а при непостигане на съгласие спорът ще бъде отнасян за решаване пред компетентния съд на територията на Република България по реда на Гражданския процесуален кодекс.
Чл. 53. За неуредените в настоящия договор въпроси се прилагат разпоредбите на рамковото споразумение. За останалите неуредени въпроси се прилагат разпоредбите на действащото българско законодателство.
Чл. 54. Настоящият договор се подписа в два еднообразни екземпляра – един за ИНДИВИДУАЛНИЯ ВЪЗЛОЖИТЕЛ и един за ИЗПЪЛНИТЕЛЯ.

